Liður í því að tryggja öryggi íslenskunnar á stafrænum tímum Samrómur er heiti samvinnuverkefnis sem snýr að því að safna röddum til að búa til opið gagnasafn fyrir notkun á íslensku í upplýsingatækni . Verkefninu var hleypt af stokkunum í gær , þann 16. október , á málþinginu Er íslenskan góður „ bissness “ ? Við það tækifæri lögðu þau Guðni Th. Jóhannesson , forseti Íslands , Vigdís Finnbogadóttir , fyrrverandi forseti , Lilja Alfreðsdóttir , mennta - og menningarmálaráðherra og Halldór Benjamín Þorbergsson , framkvæmdastjóri SA , fyrst allra sínar raddir til söfnunarinnar . Um miðjan dag þann 17. október , eða um sólarhring eftir að söfnunin hófst , er þegar búið að safna 1346 röddum . Lilja Alfreðsdóttir leggur sitt af mörkum til raddsöfnunarinnar . Samrómur er liður í því að tryggja öryggi tungumálsins okkar á stafrænum tímum . Eins og segir á vef verkefnisins , samromur.is , er gagnasafnið opið og aðgengilegt gagnasafn radda sem öllum er frjálst að nýta við þróun hugbúnaðar á íslensku . Það samanstendur af setningum og hljóðbrotum af upplestri þeirra setninga ásamt lýsigögnum . Hver færsla í gagnasafninu inniheldur WAV-hljóðbrot og samsvarandi textaskrá . Innan Háskólans í Reykjavík hefur rannsóknum í máltækni verið vel sinnt undanfarin ár sem hafa m.a. getið af sér talgreini fyrir Alþingi . Rannsóknir fara fram innan verkfræðideildar , tölvunarfræðideildar , og í sumum tilvikum sálfræðideildar ,